Diari Oficial de la Generalitat Valenciana


Sumari del DOGV 9808, del 13-03-2024 (2024/2074)

RESOLUCIÓ de 19 de setembre de 2023, de la Direcció General d'Energia i Mines, per la qual s'atorguen a I-DE Redes Eléctricas Inteligentes, SA Unipersonal, autorització administrativa prèvia i autorització administrativa de construcció per a la modificació, per canvi de configuració a simple barra partida mitjançant nova posició de partició de barres, ampliació de tres noves posicions de línia, renovació i reubicació de la posició de línia «Vallat», renovació de la posició de l'autotransformador AT-1 i adequació de la posició de línia La Plana 1 en el sistema de 132 kV, i adequació de la posició de línia Alcora en el sistema de 66 kV, de les instal·lacions de distribució d'energia elèctrica de la subestació transformadora de 132/66/20 kV denominada ST Corral del Cuervo, situada al terme municipal d'Onda, província de Castelló, i es declara, en concret, la utilitat pública de la instal·lació (expedient de referència ATRCCT/2017/16/12).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2074


Data del document
:   19-09-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * empresa privada

RESOLUCIÓ de 19 de setembre de 2023, de la Direcció General d'Energia i Mines, per la qual s'atorguen a I-DE Redes Eléctricas Inteligentes, SA Unipersonal, autorització administrativa prèvia i autorització administrativa de construcció per a la modificació, per canvi de configuració a simple barra partida mitjançant nova posició de partició de barres, ampliació de tres noves posicions de línia, renovació i reubicació de la posició de línia «Vallat», renovació de la posició de l'autotransformador AT-1 i adequació de la posició de línia La Plana 1 en el sistema de 132 kV, i adequació de la posició de línia Alcora en el sistema de 66 kV, de les instal·lacions de distribució d'energia elèctrica de la subestació transformadora de 132/66/20 kV denominada ST Corral del Cuervo, situada al terme municipal d'Onda, província de Castelló, i es declara, en concret, la utilitat pública de la instal·lació (expedient de referència ATRCCT/2017/16/12). [2024/2074]  
  
Antecedents  
Amb data 5 de juliol de 2017, Iberdrola Distribución Eléctrica, SA. Unipersonal, a través de representant degudament acreditat, va presentar, a través del Registre de la Generalitat Valenciana, imprés normalitzat sol·licitant:  
 Autorització administrativa prèvia per a la modificació per canvi de configuració a simple barra partida mitjançant nova posició de partició de barres, ampliació de tres noves posicions de línia, renovació i reubicació de la posició de línia Vallat, renovació de la posició de l'autotransformador AT-1 i adequació de la posició de línia la Plana 1 en el sistema de 132 kV, i adequació de la posició de línia Alcora en el sistema de 66 kV, de les instal·lacions de distribució d'energia elèctrica de la subestació transformadora de 132/66/20 kV denominada ST Corral del Cuervo, titularitat d'I-DE Redes Eléctricas Inteligentes, SA. Unipersonal, situada al terme municipal d'Onda, província de Castelló.  
  
 Autorització administrativa de construcció de la modificació indicada.  
 Declaració d'utilitat pública, en concret, d'esta instal·lació.  
Juntament amb l'escrit de presentació d'estes peticions, s'acompanyava la següent documentació, en paper i en format electrònic:  
 Projecte tècnic administratiu titulat «Ampliació de la subestació transformadora de 132/66/20 kV denominada ST Corral del Cuervo per a l'execució de les instal·lacions esmentades». Advertit per la titular que el projecte inicial era incomplet, el 26 de juliol de 2017, aporta nou projecte de data 21 d'abril de 2017, que substituïx l'anterior, al qual adjunta declaració responsable de la mateixa data.  
Després de requeriment del llavors Servici Territorial d'Indústria i Energia de 3 d'octubre de 2017, la titular aporta:  
 La relació concreta i individualitzada de béns i drets que es consideren de necessària expropiació,.  
 Full resum de subestacions, centres de transformació i línies de transport i distribució d'energia elèctrica, de data 26 d'octubre de 2017, firmat per la persona tècnica projectista competent, i el representant de la titular de la instal·lació.  
Consta en l'expedient l'acreditació, en data 3 d'agost de 2017, de l'abonament de les taxes administratives associades al tràmit instat.  
Amb data 27 de desembre de 2018, la distribuïdora, per a atendre la resolució desfavorable del Servici Territorial d'Obres Públiques de Castelló, de data 27 de juliol de 2017 i número de referència 2016/397 BIS, que indica en síntesi, atesa la Llei 6/1991 de carreteres de la Comunitat Valenciana, en el seu article 33, que la zona de protecció de la via CV-21 s'estén fins a 50 metres des de la línia de voral més pròxima a la subestació, i pel fet que part de l'ampliació de la subestació envaïa la zona de protecció de la carretera CV-21, presenta:  
  
 Nova sol·licitud d'autorització administrativa prèvia per a la modificació per canvi de configuració a simple barra partida mitjançant nova posició de partició de barres, ampliació de tres noves posicions de línia, renovació i reubicació de la posició de línia Vallat, renovació de la posició de l'autotransformador AT-1 i adequació de la posició de línia la Plana 1 en el sistema de 132 kV, i adequació de la posició de línia Alcora en el sistema de 66 kV, de les instal·lacions de distribució d'energia elèctrica de la subestació transformadora de 132/66/20 kV denominada ST Corral del Cuervo, titularitat d'I-DE Redes Eléctricas Inteligentes, SA. Unipersonal, situada al terme municipal d'Onda, província de Castelló.  
 Autorització administrativa de construcció de la modificació esmentada.  
 Declaració d'utilitat pública, en concret, d'esta instal·lació.  
Juntament amb l'escrit de presentació d'estes peticions, s'acompanyava la següent documentació, en paper i en format electrònic:  
 Annex de modificació del projecte tècnic administratiu de l'ampliació de la subestació transformadora, de 132/66/20 kV ST Corral del Cuervo, de data 27 de desembre de 2018, per a l'execució de les instal·lacions esmentades, firmat per persona tècnica titulada competent, i acompanyat de declaració responsable d'esta, de data 12 de desembre de 2018.  
 Declaració responsable de la persona tècnica competent projectista, acreditativa del compliment de la normativa aplicable al projecte segons establix l'article 53.1.b de la Llei 24/2013, de 26 de desembre, del sector elèctric.  
 Justificant de pagament de taxes complementari, de data 21 de desembre de 2018.  
 Declaració responsable relativa a la presentació d'informes favorables i declaració de conformitat amb els condicionats, relativa a l'informe del Servici Territorial d'Obres Públiques de Castelló, mitjançant imprés normalitzat DERINFA de data 21 de desembre de 2018.  
Consta en l'expedient un estudi d'impacte ambiental, un document de síntesi de l'estudi d'impacte ambiental, així com documents intitulats sobre no requeriment del projecte del desenvolupament de cap instrument de paisatge (estudi d'integració paisatgística), a fi de ser remés a l'òrgan ambiental, per a l'obtenció del corresponent pronunciament ambiental després del tràmit d'informació pública i consultes ambientals.  
Per tant, el projecte plantejat presenta l'abast següent:  
 Canvi de configuració a simple barra partida en el sistema de 132 kV, amb la instal·lació d'una nova posició de partició de barres entre la semibarra A1 i la semibarra A2  
 Ampliació de tres noves posicions de línia en el sistema de 132 kV (per a les línies la Plana 2, Alcalatén 1 i Alcalatén 2).  
 Renovació completa de la posició de línia existent L/Vallat en el sistema de 132 kV, amb canvi d'ubicació, passant a estar enfrontada a la posició de l'autotransformador AT-1, en la semibarra A2.  
 Renovació completa de la posició de l'autotransformador existent AT-1, per a permetre la connexió a la semibarra A2 de la posició de línia L/Vallat, enfrontada a aquella.  
 Adequació de la posició de línia existent la Plana 1 en el sistema de 132 kV, per canvi topològic de la seua entrada a la subestació, passant d'aèria a subterrània.  
 Adequació de la posició de línia existent Alcora en el sistema de 66 kV, per canvi topològic de la seua entrada a la subestació, passant d'aèria a subterrània.  
La resta de les actuacions arreplegades en l'abast de projecte d'ampliació inicial, data 21 d'abril de 2017 i ANNEX de data 27 de desembre de 2018, no patix modificacions.  
Este canvi de configuració ha sigut autoritzat pel Servici Territorial d'Obres Públiques de Castelló mitjançant Resolució de data 3 de juliol de 2018.  
Amb data 9 de juliol de 2019, ha sigut publicat en la secció primera Empresaris del Boletín Oficial del Registro Mercantil (núm. 129), dins dels actes inscrits corresponents a la província de Biscaia, la inscripció del canvi de denominació social d'Iberdrola Distribución Eléctrica, SA Unipersonal per la denominació I-DE Redes Eléctricas Inteligentes, SA Unipersonal. Inscripció accessible en l'URL https://www.boe.es/borme/dias/2019/07/09/pdfs/KGQLA-K-6706-567-35.pdf.  
  
En el mateix sentit, en data actual, I-DE Redes Eléctricas Inteligentes, SA Unipersonal, es troba inscrita en el Registre administratiu de distribuïdors amb el número de registre R1-001 (registre accessible en el lloc web del Ministeri per a la Transició Ecològica i el Repte Demogràfic: https://energia.serviciosmin.gob.es/Gecos/DatosPublicos/ConsultaRegistro), inscripció per a la qual és necessari acreditar el compliment de les capacitats esmentades en l'article 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Les instal·lacions de distribució d'energia elèctrica per a la modificació de les quals se sol·licita autorització se situen a la província de Castelló, i més concretament en el km. 8,2 de la carretera CV-21, al paratge denominat La Pedriza, a la parcel·la núm. 208 del polígon 8, al terme municipal d'Onda, a l'interior del parc de distribució de la subestació transformadora ST Corral del Cuervo, amb coordenades georeferenciades (coordenades U.T.M. Fus 30, sistema de referència ETRS89) següents: X: 740092 Y: 4433231, titularitat d'I-DE Redes Eléctricas Inteligentes, SA Unipersonal, com així consta en el projecte tècnic administratiu.  
El procediment administratiu corresponent a esta sol·licitud ha sigut tramitat amb l'expedient de referència ATRCCT/2017/16/12, incoat a este efecte pel llavors Servici Territorial d'Indústria i Energia de Castelló.  
Consten com a antecedents relacionats amb la subestació objecte de l'ampliació els següents actes administratius:  
 Resolució de 3 de maig de 1982, de la Direcció General de l'Energia, per la qual s'autoritza l'establiment de la subestació transformadora d'energia elèctrica Corral del Cuervo, sol·licitada per Hidroeléctrica Española, SA., BOE Núm. 144 - 17.06.1982.  
 Resolució de 21 de novembre de 1989, de la Direcció General d'Indústria i Energia, per la qual s'autoritza l'ampliació de l'estació transformadora de 132/66/20 kV a Onda (Castelló), DOGV Núm. 1.210 - 27.12.1989.  
 Resolució de 20 d'abril de 2005, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/66/20 kV denominada ST Corral del Cuervo, situada al terme municipal d'Onda (Castelló), publicada en el DOGV núm. 5.006 - 16.05.2005 (exp. ATRCCT/2004/12/12).  
D'acord amb estos antecedents, l'ST Corral del Cuervo disposa de la següent configuració en servici:  
Transformadors de potència:  
 Dos (2) autotransformadors de potència trifàsics (AT-1) i (AT-2) de 80 MVA cada un i relació de transformació 132/66/20 kV.  
 Un (1) transformador de potència trifàsic (T-3) de 40 MVA i relació de transformació 132/20 kV.  
Sistema de 132 kV:  
En parc d'intempèrie, amb configuració en simple barra (SB), objecte d'ampliació i modificació de la present resolució, format per les posicions següents:  
 Tres (3) posicions de línia (Vallat, la Plana 1 i la Plana 2 / Sant Joan de Moró), amb interruptor.  
 Dos (2) posicions d'autotransformador, per als AT-1 i AT-2, amb interruptor.  
 Una (1) posició de transformador, per al T-3, amb interruptor.  
 Un (1) sistema de mesura de tensió en barra, sense interruptor.  
Sistema de 66 kV:  
En parc d'intempèrie, amb configuració en simple barra partida (SBP), per a modificar mitjançant l'expedient ATRCCT/2019/2/12 en tramitació, format per les posicions següents:  
 Cinc (5) posicions de línia (Vila-real, Onda-Vila-real, Onda, Colmenar i l'Alcora), amb interruptor.  
 Dos (2) posicions d'autotransformador AT-1 i AT-2, amb interruptor.  
 Una (1) posició d'enllaç longitudinal de barres, amb interruptor.  
 Dos (2) sistemes de mesura de tensió en barra, sense interruptor (un en cada semibarra).  
Sistema de 20 kV:  
Un sistema d'MT, en instal·lació interior, amb envolupant metàl·lica. La configuració és en simple barra (SB), formada per les següents posicions:  
 Huit (8) cel·les de línia, amb interruptor.  
 Una (1) cel·la de transformador, amb interruptor.  
 Una (1) cel·la de bateria de condensadors, amb interruptor.  
 Una (1) cel·la de mesura, sense interruptor.  
 Dos (2) cel·les de servicis auxiliars, sense interruptor.  
 Una (1) bateria de condensadors (BC-1) de 3.600 kvar de potència.  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial decret 1955/2000, d'1 de desembre, la sol·licitud d'autorització administrativa i declaració, en concret, d'utilitat pública van ser objecte conjuntament d'informació pública durant el termini reglamentari en:  
  
 el Diari Oficial de la Generalitat Valenciana, de 10 de març de 2020 (DOGV núm.8758).  
 el Butlletí Oficial de la Província de Castelló, de 10 de desembre de 2019 (BOP núm. 153).  
 el diari de premsa El Periódico Mediterráneo, de 13 de març de 2020.  
Així mateix, els projectes i els documents annexos han sigut exposats per a consulta pública en la següent adreça electrònica http://www.indi.gva.es/es/web/energia/castello, en castellà, i http://www.indi.gva.es/va/web/energia/castello, en valencià, en l'apartat Informació pública.  
  
Amb la mateixa finalitat i termini, el Servici Territorial va remetre a l'Ajuntament d'Onda, per a exposar-la en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb el projecte i la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica. Consta en l'expedient diligència de l'ajuntament acreditativa de l'exposició.  
  
D'acord amb la documentació que hi ha en l'expedient, no s'han presentat al·legacions.  
En atenció al tràmit disposat en els art. 9 i 11 del Decret 88/2005, relatius a l'obtenció de la conformitat o oposició a l'autorització sol·licitada i emissió, si és el cas, dels oportuns condicionats tècnics de la instal·lació sol·licitada, de les administracions, els organismes i les empreses de servici públic o d'interés general, els béns o els drets a càrrec seu dels quals puguen ser afectats per la instal·lació, la interessada va aportar a l'expedient declaració responsable d'esta, firmada en data 21.12.2018, acompanyada de la Resolució, de 3 de juliol de 2018, del Servici Territorial d'Obres Públiques de Castelló, d'autorització dels treballs d'ampliació de la subestació transformadora ST Corral del Cuervo.  
Segons el que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el llavors Servici Territorial d'Indústria i Energia de Castelló va remetre separata del projecte corresponent al Servici Territorial d'Urbanisme de Castelló i a l'Ajuntament d'Onda perquè emeteren, en el termini de trenta dies, informe sobre l'adaptació del projecte de la instal·lació al planejament urbanístic que resultara aplicable, amb el resultat que, en síntesi, es detalla:  
 Servici Territorial d'Urbanisme Consta en l'expedient l'Informe, de data 25.11.2019, del cap del Servici Territorial d'Urbanisme de Castelló, en el qual s'indica que, en relació amb les competències que li corresponen en matèria d'urbanisme, eixe servici territorial no té cap objecció a la instal·lació. En data 12.08.2020, la interessada mostra la seua conformitat.  
 Ajuntament d'Onda. Mitjançant l'Informe, de data 06.02.2020, l'enginyer municipal indica que les obres i l'estudi d'impacte ambiental que es descriuen en els projectes per als quals se sol·licita informació urbanística s'ajusten a la normativa del Pla general d'ordenació urbana. En data 19.02.2020, la interessada mostra la conformitat amb l'informe.  
  
Tenint en compte el procediment establit reglamentàriament i a fi que, en el termini de trenta dies, prestaren la conformitat o oposició als documents ambientals i/o establiren els condicionants ambientals procedents, el llavors Servici Territorial d'Indústria i Energia de Castelló va remetre a les següents administracions i organismes un escrit junt amb l'URL de la informació pública per a la consulta dels documents presentats, estos són: Projecte de la instal·lació elèctrica, estudi d'impacte ambiental i document de síntesi de l'estudi d'impacte ambiental, amb el resultat que es detalla:  
 Diputació Provincial de Castelló. Està inclòs en l'expedient l'Informe, de data 12.05.2020, del cap del Servici de Carreteres, en el qual s'indica que les actuacions projectades es desenvolupen a la parcel·la 208 del polígon 8 del terme municipal d'Onda, adjacent a la carretera CV-21 (l'Alcora-Onda), que pertany a la xarxa viària autonòmica titularitat de la Generalitat Valenciana, a què haurà de sol·licitar-se, si és el cas, l'informe corresponent. Pel que fa a la xarxa viària provincial titularitat de la Diputació de Castelló, no resulta afectada cap carretera, ja que la més pròxima, la CV-189 (Castelló-Ribesalbes), està a uns 170 metres de distància. En data 12.08.2020, la interessada mostra la seua conformitat.  
 Direcció General de Salut Pública. Consta un informe de data 12 de juny de 2020, en el qual s'establixen consideracions en matèria de sanitat ambiental, i s'hi indica, en síntesi, que s'haurà d'estimar la població exposada al risc ambiental i s'haurà de tindre en compte el compliment de la normativa sectorial sobre protecció contra la contaminació acústica, la de qualitat de l'aire i protecció de l'atmosfera, així com la relativa a línies elèctriques d'alta tensió. Respecte a l'estudi d'impacte referent als camps magnètics i camps elèctrics derivats de l'execució del projecte, s'especifica que durant la fase de funcionament en la línia elèctrica es generaran camps elèctrics i magnètics a conseqüència del pas del corrent, encara que no es preveuen valors significatius en les proximitats del traçat. Consta conformitat de la titular, en data 12 d'agost de 2020, en què s'assenyala que en l'estudi d'impacte ambiental s'analitzen les possibles molèsties a la població pròxima. Afigen que es complirà la normativa sectorial en matèria de contaminació acústica, qualitat de l'aire, protecció de l'atmosfera i línies elèctriques d'alta tensió, i que l'impacte produït per generació de camps elèctrics i magnètics es considera no significatiu.  
  
 Direcció General de Medi Natural i d'Avaluació Ambiental. Consta en l'expedient l'Informe del Servici de Vida Silvestre, de data 17.02.2021, en el qual es conclou que la realització del projecte no causarà afeccions negatives a hàbitats ni a espècies protegides en el seu àmbit de competències.  
 Direcció General de Política Territorial i Paisatge - PATRICOVA. Consta en l'expedient un informe de data 02.05.2022 en el qual es conclou que «… l'ampliació de la subestació transformadora de 132/66/20 kV, denominada ST Corral del Cuervo, polígon 8, parcel·la 208, al terme municipal d'Onda (Castelló), no es troba afectada per risc d'inundació, ni te altres afeccions territorials rellevants, de conformitat amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana, així com la resta de normativa d'aplicació i cartografia oficial tinguda en compte en l'elaboració de l'informe. Remés a la interessada, consta la conformitat amb este, de data 30.05.2022».  
 Ajuntament d'Onda. Tenint en compte el que s'ha informat anteriorment, consta un informe de data 29.05.2020 de l'enginyer municipal, pel qual indica que les obres i l'estudi d'impacte ambiental que es descriuen en els projectes (projecte inicial + annex) per als quals se sol·licita informació urbanística s'ajusten a la normativa del Pla general d'ordenació urbana. En data 12.08.2020, la interessada mostra la seua conformitat amb l'informe.  
 Servici Territorial d'Urbanisme Consta en l'expedient un informe de data 27.05.2020 del cap del Servici Territorial d'Urbanisme de Castelló, en el qual s'indica que, en relació amb les competències que li corresponen en matèria d'urbanisme, eixe servici territorial no té cap objecció a la instal·lació. En data 12.08.2020, la interessada mostra la seua conformitat.  
 No figura en l'expedient l'informe mediambiental sol·licitat a la Confederació Hidrogràfica del Xúquer, a la Direcció General de Cultura i Patrimoni i al Servici Territorial de Medi Ambient.  
Instruït el tràmit d'informació pública i consultes, d'acord amb les previsions del Decret 88/2005, de 29 d'abril, i amb la legislació en matèria d'avaluació d'impacte ambiental, el Servici Territorial va remetre al Servici d'Avaluació d'Impacte Ambiental el projecte tècnic, l'estudi d'impacte ambiental i el document de síntesi, així com els informes de caràcter ambiental rebuts durant la fase de consultes i les respostes a estos per la interessada, a l'efecte del pronunciament ambiental de la instal·lació objecte d'esta autorització.  
  
En relació amb el pronunciament ambiental, consta en l'expedient còpia de la declaració d'impacte ambiental (DIA), de data 28 d'abril de 2022 (expedient 118/0516-YZU), de la Direcció General de Qualitat i Educació Ambiental, de la Conselleria d'Agricultura, Desenvolupament Rural, Emergència Climàtica i Educació Ambiental, publicada en el DOGV núm. 9436, de data 27 de setembre de 2022, en la qual s'estima acceptable, als sols efectes ambientals i sense perjuí de l'obtenció prèvia de les autoritzacions sectorials que siguen aplicables, el projecte d'ampliació i renovació de l'ST Corral del Cuervo (expedients ATRCCT/2017/16/12 i ATRCCT/2019/2/12) i modificació de línia de 132 kV CH Vallat - Corral del Cuervo i línia de 66 kV Corral del Cuervo - Alcora (expedient ATLINE/2019/114/12), per a la connexió a les futures posicions a l'ST Corral del Cuervo, promogut per i-DE Redes Eléctricas Inteligentes, SAU, a Onda (Castelló), sempre que es desenvolupe d'acord amb el que s'establix en l'estudi d'impacte ambiental, el projecte tècnic i altra documentació que conste en l'expedient i de conformitat amb els condicionats establits en esta DIA.  
  
La necessitat d'esta instal·lació, com a requisit previ que ha de justificar el sol·licitant i avaluar l'òrgan competent per a l'autorització, ve determinada essencialment, segons expressa la distribuïdora en la documentació, pel fet que l'ST Corral del Cuervo és un nus vertebrador de l'àrea elèctrica denominada Zona Taulellera, a la província de Castelló, on hi ha connectada molta cogeneració associada a la indústria taulellera. Amb la nova configuració de simple barra partida, a més de facilitar-se el manteniment del sistema de 132 kV, es permetrà explotar la xarxa de manera desacoblada, cosa que permetrà independitzar els fluxos de càrrega, la qual cosa aportarà flexibilitat en la maniobra i adaptació a les condicions operatives d'esta, amb forta influència del comportament de la indústria taulellera i la cogeneració.  
  
Així mateix, l'ampliació de les 3 posicions de línia permetrà connectar el doble circuit de 132 kV que arribarà fins a la futura ST Alcalatén i el nou que arribarà des de l'ST la Plana. Per la seua banda, les 2 posicions que connectaran amb el futur doble conductor a Alcalatén possibilitaran l'alimentació a la futura subestació. L'altra posició de línia permetrà la connexió d'un dels circuits del nou doble conductor 132 kV, que es farà des de la Plana en substitució de l'existent, per tal d'ampliar la capacitat d'este eix de 132 kV, actualment amb conductor LA-145, ja que, en determinats escenaris, podria generar sobrecàrregues que condicionarien el proveïment del mercat de la zona nord de Castelló, cosa que constituiria, en el llarg termini, una pèrdua considerable de fiabilitat del sistema de 132 kV del nord de la província.  
Així mateix, la modificació plantejada en el projecte de referència entra dins del Pla d'ampliació i modificació de la subestació Corral del Cuervo que aborden els següents expedients que es troben en tramitació en esta administració.  
 Expedient ATRCCT/2017/16/12, objecte de la present resolució.  
  
 Expedient ATRCCT/2019/2/12, actualment en tramitació, en el qual es projecta actuar en el sistema de 66 kV, mitjançant la implementació d'una nova barra col·lectora tubular, amb sis transformadors de tensió inductius en cada una de les semibarres, substitució de l'aparellatge convencional existent per un conjunt híbrid (HIS) en SF6 amb interruptor per a totes les posicions, amb redistribució de les posicions de línia per a equilibrar càrregues. Així mateix, preveu la renovació d'equips obsolets i l'adequació d'altures i distàncies a la resta d'equips.  
  
Així mateix, es faran canvis que afecten les línies existents en l'entorn de la subestació ST Corral del Cuervo derivats de les distàncies requerides a la futura ampliació de la CV-21 i de les noves connexions de línia, que s'arrepleguen en els següents expedients en tramitació:  
  
 Expedient ATLINE/2018/143/12, que preveu la construcció de la nova línia aèria de 132 kV de tensió nominal, de doble circuit, Corral del Cuervo - Alcalatén, amb una longitud de 7,75 km, amb conductor tipus HAWK.  
 Expedient ATLINE/2019/60/12, que preveu la construcció d'una nova línia 132 kV de tensió nominal, de doble circuit, Corral del Cuervo - la Plana, amb una longitud de 12 km, i amb conductor tipus HAWK, i desmuntatge de 10,5 km d'L/132 kV SC existent.  
 Expedient ATLINE/2019/114/12, en què s'aborda la transformació de l'entrada d'aèria a subterrània de la línia Alcora de 66 kV a la seua arribada a l'ST Corral del Cuervo i la instal·lació d'un nou suport de doble circuit 132 kV final de línia i arribada cable subterrani a la seua posició actual per a instal·lar fora del perímetre de la subestació l'autorització de la qual es troba actualment en tramitació.  
Ha d'entendre's que la instal·lació no generarà incidències negatives en el sistema, tenint en consideració que la instal·lació en qüestió forma part d'un conjunt d'actuacions la finalitat de les quals és atendre les necessitats d'infraestructura elèctrica de la zona, i versa sobre una modificació al parc de distribució d'una subestació existent i en servici.  
  
A l'efecte de la justificació, ha d'indicar-se que l'ampliació de la subestació de transformació ST Corral del Cuervo, objecte de la present resolució, ha sigut prevista en els plans d'inversió anuals i triennals presentats per la I-DE Redes Eléctricas Inteligentes, SA Unipersonal, concretament:  
 En el Pla d'inversió triennal 2017-2019 informat favorablement per esta direcció general, es va arreplegar la partició de barres de 132 kV (codi de projecte: 105373411) i ampliació de posicions del sistema de 132 kV (codi de projecte: 700315797) de la subestació ST Corral del Cuervo, com a inversió prevista per als anys 2017 i 2019, respectivament, i inversió bruta total d'1.937.657,82 €, sense constar informació en relació amb la previsió d'ingressos sufragats per tercers.  
  
 En l'últim pla d'inversió de la distribuïdora, Pla d'inversió anual 2024 i triennal 2024-2026, informats favorablement per esta direcció general, l'actuació d'ampliació del sistema de 132 kV de la subestació ST Corral del Cuervo es va arreplegar amb codi d'obra 00003409-100398860, com a inversió prevista per al 2025, i incrementant-se la inversió bruta a 2.090.000,01 €, sense haver-hi previstos ingressos sufragats per tercers.  
Consta en l'expedient informe favorable i proposta de resolució del Servici d'Infraestructures i Subministraments Energètics, la qual ha sigut elevada per la Subdirecció General d'Energia i Mines a este centre directiu per a la resolució.  
  
Fonaments de dret  
La instrucció i resolució d'este procediment administratiu correspon a la Generalitat, ja que la instal·lació elèctrica objecte del procediment està radicada íntegrament al territori de la Comunitat Valenciana, i no està enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 17 del Decret 137/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i l'Orde 10/2022, de 26 de setembre (que continuarà vigent quant a la regulació del nivell administratiu que no s'opose al Decret 137/2023, i fins que s'aprove el corresponent orde de desenvolupament), i de conformitat amb el títol X del DECRET 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, modificat per Decret 126/2023, de 4 d'agost, correspon a la Direcció General d'Energia i Mines d'este departament la resolució del present procediment.  
  
D'acord amb l'article 38.2 de la Llei 24/2013, de 26 de desembre, del sector elèctric i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constituïx part de les xarxes de distribució.  
D'acord amb el que disposa l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui exercisquen l'activitat.  
  
D'acord amb els articles 39 i 53 de la Llei 24/2013, de 26 de desembre, del sector elèctric, i els articles 7.1.a i b del Decret 88/2005, de 29 d'abril, la construcció, incloent-hi la modificació, d'instal·lacions elèctriques que pertanguen a la xarxa de distribució, requerix una autorització administrativa prèvia i una autorització administrativa de construcció.  
De conformitat amb l'article 7.1.a de la Llei 21/2013, de 9 de desembre, d'avaluació ambiental, el projecte ha sigut objecte d'una avaluació d'impacte ambiental ordinària, en concordança amb l'annex I grup 2.g del Decret 32/2006 del Consell, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat Valenciana.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, ja que està emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció, és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'este procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
D'acord amb el que disposa l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera i d'organització de la Generalitat, la instal·lació objecte d'esta autorització requerirà sol·licitar un informe a l'administració urbanística competent sobre l'adaptació de la instal·lació al planejament urbanístic que siga aplicable.  
D'acord amb el que establix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria; en este cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
Conforme als articles 54 i 55.1 de la Llei 24/2013, de 26 de desembre, del sector elèctric, i 140 del Reial decret 1955/2000, la declaració d'utilitat pública de les instal·lacions elèctriques de generació, transport i distribució d'energia elèctrica es realitza a l'efecte d'expropiació forçosa dels béns i drets necessaris per a l'establiment i de la imposició i l'exercici de la servitud de pas, i serà necessària, per al reconeixement en concret de la utilitat pública de les instal·lacions al·ludides, la presentació, per part de l'empresa que ho sol·licite, una relació concreta i individualitzada dels béns o drets que considere de necessària expropiació.  
Per a la sol·licitud de declaració d'utilitat pública, en concret, de la instal·lació que s'executarà, són aplicables el procediment i les disposicions que conté el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
D'acord amb el que establix la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, els procediments regulats en este decret llei en tràmit en el moment de l'entrada en vigor es regiran per la normativa anterior, sense perjuí que les persones interessades puguen presentar una nova sol·licitud.  
En consideració del que s'ha exposat, complits els requisits i els procediments legals i reglamentaris establits en la legislació vigent aplicables, resolc:  
  
Primer. Atorgament d'autorització administrativa prèvia  
Atorgar autorització administrativa prèvia a I-DE Redes Eléctricas Inteligentes, SA Unipersonal, entesa com el dret a realitzar la modificació, per canvi de configuració a simple barra partida mitjançant nova posició de partició, ampliació de tres noves posicions de línia, renovació i reubicació de la posició de línia Vallat, renovació de la posició de l'autotransformador AT-1 i adequació de la posició de línia la Plana 1 en el sistema de 132 kV, i adequació de la posició de línia Alcora en el sistema de 66 kV, de les instal·lacions de distribució d'energia elèctrica de la subestació transformadora de 132/66/20 kV denominada ST Corral del Cuervo, amb l'abast que es desenvolupa a continuació:  
  
Emplaçament:  
 Municipi (província): Onda (Castelló)  
 Localització: km. 8,2 de la carretera CV-21, paratge La Pedriza, parcel·la núm. 208, polígon 8  
 Referència cadastral: 05172L959244365331PH  
 Superfície parcel·la: 11.767 m²  
 Superfície ampliació: 3.383,24 m²  
 Projecció cartogràfica UTM (Fus 30, ETRS89): X = 740092; Y = 4433231  
Instal·lacions i equips a executar:  
Sistema de 132 kV  
Modificació a simple barra partida (SBP) mitjançant la partició de la barra col·lectora de 132 kV en dos semibarres (A1 i A2) amb una nova posició de partició de barres longitudinal i mesura equipada, amb el següent aparellatge:  
 Dos (2) sistemes de mesura de tensió en barres, sense interruptor. S'instal·len tres (3) transformadors de tensió inductius de 132 kV, en cada extrem de les noves semibarres A1 i A2, amb un total de sis (6).  
 Una (1) nova posició de partició de barres mitjançant conjunt híbrid HIS en SF6, amb interruptor de 2.500 A d'intensitat nominal en servici i 40 kA d'intensitat de curtcircuit.  
Ampliació de:  
 Tres (3) noves posicions de línia, mitjançant conjunts híbrids HIS en SF6 amb interruptors de 2.500 A d'intensitat nominal en servici i 40 kA d'intensitat de curtcircuit en cada posició, a les quals es connectaran les futures línies: Alcalatén 1 connectada a la semibarra A1, i la Plana 2, Alcalatén 2 connectades a la semibarra A2.  
Renovació de:  
 Posició de línia Vallat existent, mitjançant una (1) nova posició de línia amb conjunt híbrid HIS en SF6 amb interruptor de 2.500 A d'intensitat nominal en servici i 40 kA d'intensitat de curtcircuit, amb canvi de la seua ubicació per a estar enfrontada a la posició de l'autotransformador existent AT-1, en la semibarra A2. La posició existent es desmunta per a deixar espai a altres equips.  
 Posició de transformador AT-1 existent, mitjançant una (1) nova posició d'autotransformador AT-1 amb conjunt híbrid HIS en SF6, amb interruptor de 2.500 A d'intensitat nominal en servici i 40 kA d'intensitat de curtcircuit, en la ubicació actual amb connexió a la semibarra A2. La posició existent es desmunta per a deixar espai als nous equips.  
  
Associat a estes modificacions, s'instal·larà el sistema SIPCO, amb nous armaris de control, per als equips afectats per la modificació, això són: les quatre posicions de línia, la posició de partició de barres, la posició d'autotransformador AT-1 i la protecció diferencial de barres.  
  
Adequació de:  
 Posició de línia la Plana 1 existent. Connectada a la semibarra A1, es reutilitzarà el seu aparellatge d'intempèrie existent, i s'instal·larà un (1) transformador de tensió per a mesura de la posició de línia. Esta adequació permetrà el canvi topològic de la línia a la seua arribada a la subestació, en què passa a fer l'entrada en subterrani, la qual cosa és objecte d'un altre projecte.  
Sense ser objecte de cap modificació per la present, la posició de línia Sant Joan de Moró, d'escomesa aèria, després de la separació de barres, estarà connectada en la semibarra A1.  
Sistema de 66 kV  
Adequació de la posició de línia Alcora existent, reutilitzant el seu aparellatge d'intempèrie i instal·lant un (1) nou transformador de tensió inductiu per a mesura d'esta posició de línia. Esta adequació permetrà el canvi topològic de la línia a la seua arribada a la subestació, en què passa a fer l'entrada en subterrani, la qual cosa és objecte d'un altre projecte.  
El pressupost total del projecte d'ampliació de la instal·lació objecte de la present autorització és d'un milió sis-cents quaranta-tres mil cinc-cents setze euros amb huit cèntims (1.643.516,08 €), valor que consta en el projecte d'execució, i sense perjuí del valor d'inversió bruta consignat en els plans d'inversió, tal com s'ha indicat en els antecedents.  
  
D'acord amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públics com privats, que haja d'obtindre I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
El titular d'esta autorització tindrà els drets, deures i obligacions previstos en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, I-DE Redes Eléctricas Inteligentes, SA Unipersonal, haurà d'observar els preceptes, les mesures i les condicions que establisca la legislació aplicable en cada moment per a l'activitat de distribució d'energia elèctrica.  
  
L'incompliment de les condicions i els requisits establits en esta autorització o la variació substancial dels pressupostos que han determinat que s'atorgue podran ocasionar que es revoque.  
Segon. Atorgament d'autorització administrativa de construcció  
  
Atorgar autorització administrativa de construcció dels elements i/o parts de la instal·lació del Projecte tècnic d'execució de data 21 d'abril de 2017 i annex al projecte de data 27 de desembre de 2018, redactats per persones tècniques titulades competents i acompanyats de declaració responsable de data 21 d'abril de 2017 i 12 de desembre de 2018, presentat per a la construcció de l'ampliació de la instal·lació corresponent descrita en el punt primer d'esta resolució, que habilita I-DE Redes Eléctricas Inteligentes, SA Unipersonal per a la construcció de la instal·lació interessada complint els requisits tècnics exigibles i d'acord amb les següents condicions:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel seu titular.  
  
En cas que fora necessari introduir modificacions en la instal·lació, el titular de la present resolució haurà de sol·licitar, prèviament a executar-la, les autoritzacions corresponents. En cas de tractar-se de modificacions no substancials segons l'article 13 del Decret 88/2005, no farà falta ni autorització administrativa prèvia ni autorització administrativa de construcció de la modificació, i només haurà d'obtindre l'autorització d'explotació. Per a la sol·licitud d'autorització d'explotació es procedirà segons el que disposa l'article 12 del Decret 88/2005, i aportar, a més, la documentació tècnica acreditativa del compliment de les condicions de seguretat de les instal·lacions i de l'element modificat.  
  
2. La instal·lació a executar haurà de complir, en tot cas, el que establix el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El titular de la instal·lació estarà subjecte a les següents condicions d'orde mediambiental establides en la declaració d'impacte ambiental (118/0330-FWQ), de data 28 d'abril de 2022, de la Direcció General de Qualitat i Educació Ambiental, que es transcriuen:  
 Hi són aplicables les previsions del Decret 7/2004, de 23 de gener, que establix el plec de normes de seguretat en prevenció d'incendis forestals durant l'execució de les obres i tasques de manteniment, atesa la proximitat de terreny forestal.  
 El suport projectat haurà de complir la normativa establida en el Reial decret 1432/2008, de 29 d'agost, pel qual s'establixen les mesures per a la protecció de l'avifauna contra la col·lisió i electrocució en línies elèctriques d'alta tensió.  
 Les accions incloses en el Programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'estes. La documentació haurà d'estar a la disposició de les autoritats competents.  
 En els termes que preveu l'article 43 de la Llei 21/2013, de 9 de desembre, esta declaració d'impacte ambiental perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha començat l'execució del projecte en el termini de quatre anys. A este efecte, el promotor haurà de notificar a l'òrgan ambiental el començament de les obres.  
Sense perjuí d'això, i a l'efecte de l'article 42.2 de la Llei 21/2013, de 9 de desembre, d'avaluació ambiental, s'inserix íntegrament el pronunciament emés per l'òrgan d'avaluació ambiental mitjançant remissió i accessibilitat a este publicat en el DOGV núm. 9436, de data 27 de setembre de 2022.  
4. El termini per a l'execució i posada en servici de la instal·lació serà de trenta-quatre (34) mesos des de l'endemà de la notificació, que haurà de ser coordinada amb la construcció de la resta d'instal·lacions de distribució indicades en els antecedents de la present resolució, especialment les identificades en l'expedient ATLINE/2019/114/12, precises per a l'execució de la instal·lació autoritzada per la present, de manera que puga produir-se de manera racional i òptima per als costos retribuïbles del sistema elèctric la posada en servici efectiva de les instal·lacions, tant per la interdependència funciona entre si com per a complir la finalitat a la qual estan destinades. No obstant això, abans que es finalitzen, se'n podrà sol·licitar una ampliació concreta, amb una sol·licitud motivada a este òrgan directiu, que s'haurà d'acompanyar a este efecte amb la documentació justificativa de la demora i del cronograma de treballs previstos per al nou termini sol·licitat.  
  
5. Als efectes previstos en l'article 43.1 de la Llei 21/2013, de 9 de desembre, d'avaluació ambiental, I-DE Redes Eléctricas Inteligentes, SA, unipersonal comunicarà a l'òrgan ambiental la data de començament d'execució d'este projecte autoritzat.  
6. El titular d'esta resolució estarà obligat a comunicar per escrit, amb la diligència adequada, les incidències dignes de menció que es produïsquen durant l'execució, tant a esta direcció general com al Servici Territorial d'Indústria, Energia i Mines de Castelló.  
7. El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a esta direcció general o del Servici Territorial d'Indústria, Energia i Mines podrà fer les comprovacions i les proves que consideren necessàries durant les obres i quan estes finalitzen en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
9. Finalitzades les obres de construcció de la instal·lació, I-DE Redes Eléctricas Inteligentes, SA, unipersonal, en el termini màxim de deu dies hàbils ho comunicarà al servici territorial competent en matèria d'energia a l'efecte de sol·licitar l'autorització d'explotació prevista en l'article 12 del Decret 88/2005, de 29 d'abril. Amb esta sol·licitud s'haurà d'acompanyar un certificat de direcció i final d'obra, subscrit per una persona facultativa competent, que acredite que és conforme amb els reglaments tècnics en la matèria i amb la present autorització administrativa i autorització de construcció del projecte d'execució, al qual acompanyarà la resta de documentació exigida per la regulació del sector elèctric i de seguretat industrial aplicable a la instal·lació. Quan este certificat de direcció i final d'obra no estiga visat pel col·legi professional corresponent, s'haurà d'acompanyar de la declaració responsable que calga d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
Com que es tracta d'una instal·lació d'una activitat regulada econòmicament pel sistema elèctric i sotmesa a planificació o retribució, s'haurà d'afegir un certificat del sol·licitant de l'autorització d'explotació relatiu a la informació de les característiques tècniques i econòmiques d'aquelles contingudes en el pla anual del transportista o distribuïdor i les referències, quan siga procedent, a les instal·lacions model previstes en la regulació en què queda enquadrada, així com esta mateixa informació corresponent a la instal·lació executada de manera efectiva i l'autorització d'explotació de la qual se sol·licita. Igualment, s'indicarà el pressupost real d'execució, i la part que haja sigut sufragada per tercers diferents del sol·licitant d'esta autorització. Esta mateixa informació s'acompanyarà respecte a les instal·lacions existents que siguen modificades, substituïdes i/o adequades amb una còpia de les autoritzacions d'explotació (o actes de posada en servici) i, en cas de no aportar-les, la justificació de no tenir-les, i en este cas caldrà adjuntar la referència a l'expedient amb la data perquè siga recaptada per esta administració amb la finalitat que, en la resolució d'autorització d'explotació de les instal·lacions que autoritze la posada en servici, es faça referència expressa al desmantellament i tancament de les parts afectades.  
Quan este centre directiu siga el competent per a autoritzar l'explotació de la instal·lació, el servici territorial corresponent farà la instrucció d'este procediment i elevarà a esta direcció general la documentació pertinent per a emetre l'autorització d'explotació respectiva, juntament amb el seu informe.  
10. Esta direcció general, amb el tràmit previ del procediment oportú, deixarà sense efecte esta autorització en qualsevol moment en què observe l'incompliment o la inobservança de les condicions imposades en esta.  
  
Tercer. Declaració d'utilitat pública  
Declarar, en concret, la utilitat pública per a l'establiment de la modificació de la subestació elèctrica de distribució autoritzada en el punt primer de la present resolució, que es concreta en una afecció a la finca particular, inclosa en la relació de l'annex I de la present resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions 2a i 3a del capítol V del títol VII del Reial decret 1955/2000.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà l'ocupació urgent a l'efecte de l'article 52 de la Llei, de 16 de desembre de 1954, sobre expropiació forçosa, de manera que I-DE Redes Eléctricas Inteligentes, SA Unipersonal adquirix la condició de beneficiari en l'expedient expropiatori, en la part corresponent al parc de distribució.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart. Publicació i notificació de la present resolució  
Ordenar:  
 La publicació de la present resolució en el Diari Oficial de la Generalitat Valenciana i en el Butlletí Oficial de la Província de Castelló.  
 La publicació d'esta resolució en el Boletín Oficial del Estado, als efectes de notificació d'esta resolució, quan els interessats siguen desconeguts, s'ignore el lloc de la notificació, o bé, intentada esta, no s'haja pogut fer, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
 La notificació de la present resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servici públic o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, el condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública, als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'expropiació forçosa.  
Tot això d'acord amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria, Comerç i Consum d'esta conselleria en el termini d'un mes, comptat des de l'endemà de ser notificada, d'acord amb el que establix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de setembre de 2023.- La Direcció General d'Energia i Mines, p. a. (Decret 137/2023, de 10 d'agost de 2023): Felipe Javier Carrasco Torres.